paragraph_text: Pozo, pleme iz Kolumbije (departman Caldas) chocoanske (Chocoan) porodice naroda i jezika, ponekad klasificirane među Karibe, naseljeno u prvoj polovici 16. stoljeća u susjedstvu plemena Picara i Carrapa. Sva su ova plemena bila kanibali, ali su Pozo među ostalim plemenima izazivala užas. Negdje četrdesetih godina 16. stoljeća pripadnici ovog plemena teško su ranili Jorge Robleda (španjolskog konkvistadora). Španjolci su se osvetili uz pomoć krvoločnih pasa, kao i pripadnika plemena Picara i Carrapa. Izvršen je strašan masakr, pa što psi nisu rastrgali, bilo je uhvaćeno od Španjolaca ili njihovih saveznika Indijanaca. Prema Ciezinoj priči Carrapa i Picara Indijanci ovdje su se 'osladili' sirovim ljudskim mesom. Preživjele Pozose Španjolci su okovane u lance odveli u ropstvo.<ref>